CELEX: 
Language: el
Date: 1993-12-04 00:00:00
Title: Κανονισμός (ΕΚ) αριθ. 3329/93 του Συμβουλίου της 29ης Νοεμβρίου 1993 για τη σύναψη συμφωνίας αλιείας μεταξύ της Ευρωπαϊκής Οικονομικής Κοινότητας και της κυβέρνησης της Κοινοπολιτείας της Δομίνικα #Συμφωνία για την αλιεία μεταξύ της Ευρωπαϊκής Οικονομικής Κοινότητας και της κυβέρνησης της Κοινοπολιτείας της Δομίνικα #Πρωτόκολλο μεταξύ της Ευρωπαϊκής Οικονομικής Κοινότητας και της κυβέρνησης της Κοινοπολιτείας της Δομίνικα σχετικά με τους όρους που αφορούν την αμοιβαία χορήγηση αδείας στα αλιευτικά σκάφη των συμβαλλομένων μερών

Avis juridique important

|

31993R3329

Κανονισμός (ΕΚ) αριθ. 3329/93 του Συμβουλίου της 29ης Νοεμβρίου 1993 για τη σύναψη συμφωνίας αλιείας μεταξύ της Ευρωπαϊκής Οικονομικής Κοινότητας και της κυβέρνησης της Κοινοπολιτείας της Δομίνικα  

Επίσημη Εφημερίδα αριθ. L 299 της 04/12/1993 σ. 0001 - 0001 Φινλανδική ειδική έκδοση: Κεφάλαιο 4 τόμος 5 σ. 0136  Σουηδική ειδική έκδοση: Κεφάλαιο 4 τόμος 5 σ. 0136 

ΚΑΝΟΝΙΣΜΟΣ (ΕΚ) αριθ. 3329/93 ΤΟΥ ΣΥΜΒΟΥΛΙΟΥ της 29ης Νοεμβρίου 1993 για τη σύναψη συμφωνίας αλιείας μεταξύ της Ευρωπαϊκής Οικονομικής Κοινότητας και της κυβέρνησης της Κοινοπολιτείας της ΔομίνικαΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  Εκτιμώντας:  ότι η Κοινότητα και η Δομίνικα πραγματοποίησαν διαπραγματεύσεις και έχουν μονογράψει μια συμφωνία για τα αλιεύματα η οποία εξασφαλίζει σε βάση αμοιβαιότητας δυνατότητες αλιείας για τους αλιείς της Κοινότητας στα ύδατα που υπάγονται στην κυριαρχία ή στη  δικαιοδοσία της Δομίνικα, καθώς και για τους αλιείς της Δομίνικα στην αλιευτική ζώνη της Κοινότητας στα ανοικτά των γαλλικών υπερποντίων διαμερισμάτων της Γουαδελούπης και της Μαρτινίκας- ότι είναι προς το συμφέρον της Κοινότητας να εγκρίνει αυτή τη συμφωνία,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Εγκρίνεται εξ ονόματος της Κοινότητας η συμφωνία αλιείας μεταξύ της Ευρωπαϊκής Οικονομικής Κοινότητας και της κυβέρνησης της Κοινοπολιτείας της Δομίνικα.  Το κείμενο της συμφωνίας επισυνάπτεται στον παρόντα κανονισμό.   Άρθρο 2  Ο Πρόεδρος του Συμβουλίου εξουσιοδοτείται δια της παρούσης να προβεί στη γνωστοποίηση που προβλέπεται στο άρθρο 14 της συμφωνίας και να ορίσει το πρόσωπο που είναι αρμόδιο για την υπογραφή της συμφωνίας, δεσμεύοντας την Κοινότητα.   Άρθρο 3  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 29 Νοεμβρίου 1993.  Για το Συμβούλιο Ο Πρόεδρος G. COEME  (1) Γνώμη που διατυπώθηκε στις 17ης Νοεμβρίου 1993 (δεν δημοσιεύθηκε ακόμη στην Επίσηση Εφημερίδα).